《古寺》
宋代·黄彦辉

古寺云深去路赊，来分僧钵共生涯。
依稀池草成春梦，容易江生老岁华。
长铗悲弹三尺雪，短檠寒落五更花。
夜来风雨催归急，为报河阳令尹家。

作者简介：黄彦辉，字如晦，莆田（今属福建）人。徽宗宣和三年（一一二一）进士，调侯官县尉。历知罗源、晋江、同安县，通判潮州（《闽诗录》丙集卷六引《兰陔诗话》）。事见清乾隆《莆田县志》卷二四。今录诗三首。